Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 133/14/5502	Čadca, 12.6.2014
EEČ : 2-37-148-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: XXXXX € 
b.	Konkrétny adresát peňažnej sumy určenej na všeobecne prospešné účely: XXXXX XXXXX XXXXX, IBAN:XXXXX, IČO: XXXXX: XXXXX € 
c.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou XXXXX.
Skutková veta: 
Dňa 04.02.2014 okolo 17.45 h viedol osobné motorové vozidlo zn. XXXXX ev. č.: XXXXX v obci XXXXX, okres XXXXX, pričom keď s vozidlom vychádzal z miestnej komunikácie na hlavnú cestu II/487, v križovatke pri odbočovaní s vozidlom doľava narazil prednou časťou vozidla do cyklistu idúceho po hlavnej ceste II/487 XXXXX, ktorý po náraze spadol na vozovku, čím poškodenému XXXXX spôsobil zranenia: prasknutie lebky, temennej a čelovej kosti vpravo v dĺžke 124 mm, turgescenciu - zdúrenie, opuch s drobnými bodkovitými krvácaniami v čelových lalokoch mozgu, povrchové odreniny oboch kolien s poruchou zdravia najmenej 42 dní.

Odôvodnenie: 
Uznesením povereného príslušníka Okresného riaditeľstva PZ, Okresného dopravného inšpektorátu XXXXX pod XXXXX zo dňa 04.02.2014  bolo podľa § 199 odsek 1 Trestného poriadku začaté trestné stíhanie pre prečin ublíženia na zdraví podľa § 158 Trestného zákona a následne uznesením vyšetrovateľa Okresného riaditeľstva PZ, OKP XXXXX pod XXXXX z 31.03.2014  bolo  podľa § 206 odsek 1 Trestného poriadku vznesené obvinenie XXXXX, nar. XXXXX, trvale bytom XXXXX, okres XXXXX, pre prečin ublíženia na zdraví podľa § 157 odsek 1 Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený XXXXX  uzavrel na Okresnom súde XXXXX dňa 04.06.2014 s poškodeným XXXXX zmier,  v rámci ktorého obvinený písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodený XXXXX uviedol, že nárok na náhradu škody si bude uplatňovať cestou poisťovne Kooperatíva, a. s. z povinného zmluvného poistenia motorového vozidla, s ktorým obvinený spôsobil dopravnú nehodu. 

Obvinený XXXXX vložil  dňa 11.06.2014 pokladne Okresnej prokuratúry XXXXX  sumu  XXXXX € určenú na všeobecne prospešné účely, z toho 50%, t. j. XXXXX € na peňažnú pomoc obetiam trestnej činnosti a 50% - t. j. XXXXX € na účet XXXXX XXXXX - XXXXX, XXXXX - XXXXX, okres XXXXX, IČO: XXXXX, IBAN:XXXXX.
 
 Táto suma je primeraná závažnosti spáchaného trestného činu. 

Obvinený a poškodený zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

Obvinený XXXXX je pracovníkom firmy XXXXX. Pre priestupok prejednávaný nebol, v odpise z registra trestov nemá žiadny záznam. V evidenčnej karte má doposiaľ dva záznamy.

Zákon za prečin ublíženia na zdraví podľa § 157 odsek 1 Trestného zákona dovoľuje uložiť trest odňatia slobody na 6 mesiacov až 2 roky. 

Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že boli splnené zákonné podmienky pre postup podľa § 220 odsek 1 Trestného poriadku. 

Podľa § 215 odsek 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodla tak, ako je uvedené vo výrokovej časti rozhodnutia. 

Poučenie: 
Proti tomuto uzneseniu sťažnosť nie je prípustná.

Mgr. Janka Švaňová
prokurátorka